Oficialusis leidinys L 013 , 21/01/1993 p. 0011 - 0013

specialusis leidimas suomių kalba: skyrius 3 tomas 48 p. 0013

specialusis leidimas švedų kalba: skyrius 3 tomas 48 p. 0013



Komisijos sprendimas 1992 m. gruodžio 15 d. dėl mikrobiologinių kriterijų, taikomų virtų vėžiagyvių ir moliuskų gamybai (93/51/EEB) EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1991 m. liepos 22 d. Tarybos direktyvą, nustatančią veterinarijos reikalavimus, reglamentuojančius žuvininkystės produktų gamybą ir jų pateikimą į rinką [1], ypač į jos priedo V skyriaus II poskyrio 4 punktą, kadangi pagal Direktyvos 91/493/EEB priedo IV skyriaus IV poskyrio 7 punkto c papunkčio nuostatas virtų vėžiagyvių ir moliuskų gamintojai reguliariai turi atlikti savo produkcijos mikrobiologinius tikrinimus, atsižvelgiant į standartus, kuriuos būtina nustatyti pagal minėto priedo V skyriaus II poskyrio 4 punktą; kadangi atsižvelgiant į visuomenės sveikatos apsaugą, reiktų nustatyti bakterinės taršos ribą, kurios neleistina viršyti, jeigu tą ribą viršijantys gaminiai nelaikomi nuodingais; kadangi jei viršijama priimtina riba, gamintojai turi ištirti viršijimo priežastis ir nustatyti korekcines procedūras, kad tos ribos daugiau nebūtų viršijamos; kadangi analizės metodai bus nustatomi vėliau, atsižvelgiant į tyrimų rezultatus; kadangi iki tol reiktų taikyti tarptautiniu mastu pripažintus metodus; kadangi šiame sprendime nustatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Šio sprendimo priede nustatomi virtų vėžiagyvių ir moliuskų gamybai taikomi mikrobiologiniai standartai, numatyti Direktyvos 91/493/EEB priedo IV skyriaus IV poskyrio 7 punkto c papunktyje. 2 straipsnis Mikrobiologinius standartus gamintojas tikrina gamybos metu ir prieš pateikiant į rinką virtų vėžiagyvių bei moliuskų, kurie apdoroti perdirbimo gamykloje, patvirtintoje pagal Direktyvos 91/493/EEB 7 straipsnį, gaminius. 3 straipsnis 1. Atsižvelgiant į gaminių pobūdį (neapdorota, be kiautų arba be geldelių), perdirbimo gamyklos vadovai nustato bandinių ėmimo programas, virimo temperatūrą ir laiką bei rizikos įvertinimą, ir laikosi Direktyvos 91/493/EEB 6 straipsnyje išdėstytų reikalavimų. 2. 1 straipsnio dalyje nurodytas programas, neatsižvelgiant į priedo 1 ir 2 pozicijose nustatytus standartus, sudaro įpareigojimai: - kompetentingoms institucijoms pranešti apie tyrimų išvadas ir priemones, kurių buvo imtasi, atsižvelgiant į netinkamas partijas ir į toliau nurodytoje antroje įtraukoje numatytas priemones, - peržiūrėti priežiūros metodus ir kritinių taškų tikrinimą, siekiant nustatyti taršos šaltinį ir dažniau atlikti tyrimus, - neprekiauti žmonėms vartoti skirtimis siuntomis, kurios yra netinkamos dėl rastų ligų sukėlėjų arba jei viršijama priedo 2 pozicijoje numatyta stafilokoko M vertė. 4 straipsnis Prieš nustatant Bendrijos mikrobiologinės analizės metodus, moksliškai tarptautiniu lygiu pripažįstami ir praktiškai patikrinami analizės metodai, taikomi tikrinant priede nustatytus mikrobiologinius standartus. Nurodant atitinkamus rezultatus, pateikiamas taikytas analizės metodas. 5 straipsnis Šis sprendimas skirtas valstybėms narėms. Priimta Briuselyje, 1992 m. gruodžio 15 d. Komisijos vardu Ray Mac Sharry Komisijos narys [1] OL L 268, 1991 9 24, p. 15. -------------------------------------------------- PRIEDAS 1. Patogenai Patogeno tipas | Standartas | | | Salmonelės (spp.) | 25 gramuose nerasta | n5 | c0 | Be to, patogenų ir jų toksinų kiekiai, kuriuos reikia nustatyti atsižvelgiant į rizikos įvertinimą, neturi kenkti vartotojų sveikatai. 2. Higienos trūkumą rodantys ligų sukėlėjai (produktuose be kiautų arba be geldelių) Organizmo tipas | Standartas (g) | Auksinis stafilokokas | m100M1000n5c2 | arba: šilumai atspari koliforminė bakterija (44 °C kietoje terpėje) | m10M100n5c2 | arba: Escherichia coli (kietoje terpėje) | m10M100n5c1 | Jeigu n, m, M ir c parametrai apibrėžiami taip: n = mėginį sudarančių vienetų skaičius, m = riba, kurios neviršijant visi rezultatai laikomi patenkinamais, M = priimtinumo riba, kurią viršijant rezultatai laikomi nepatenkinamais, c = mėginio vienetų skaičius, nurodantis bakterijų skaičių tarp m ir M. Laikoma, kad partijos kokybė yra: a) patenkinama, jeigu visos nustatytos vertės sudaro 3m arba mažiau; b) priimtina, jeigu nustatytos vertės sudaro 3m10m (= M) ir jeigu c/n yra 2/5 arba mažiau. Laikoma, kad partijos kokybė yra nepatenkinama: - visais atvejais, jeigu vertės viršija M, - jeigu c/n viršija 2/5. 3. Indikatoriniai organizmai (gairės) Organizmo tipas | Standartas (g) | Aerobinės mezofilinės bakterijos (30 °C) a)Neapdoroti produktai | m10000M100000n5c2 | b)Gaminiai be kiautų arba be geldelių, išskyrus krabų mėsą | m50000M500000n5c2 | c)Krabų mėsa | m100000M1000000n5c2 | Šios gairės gamintojams turi padėti nuspręsti, ar patenkinamai veikia jų įrenginiai ir padėti gamintojams įgyvendinti gamybos kontrolės procedūras. --------------------------------------------------